**Mesto Skalica – hlavný kontrolór**

Správa z kontroly.

HLK-22-2018

**Oprávnená osoba, ktorá vykonala kontrolu** : Ing. Gejza Liska

**Povinná osoba** : – SPRÁVA MESTSKÉHO MAJETKU, s.r.o., Skalica.

**Cieľ kontroly** : Kontrola v obchodnej spoločnosti SPRÁVA MESTSKÉHO MAJETKU, s.r.o., Skalica. /ďalej len SMM/

**Kontrola vykonaná dňa** : vykonaná od 28.09.2018 do 03.11.2018 v budove Kultúrneho domu v Skalici.

**Kontrolné zistenia :**

Počas vykonania kontroly boli na základe požiadavky skontrolované doklady a to : Nájomná zmluva lesných porastov a lesných pozemkov č. 110-1/2010, Protokoly o realizácii prác na oprave a údržbe lesných ciest podľa zmluvy č. 110-1/2010 vykonaných v rokoch 2011, 2012, 2013, 2014,2015, Zmluva č. 8/2015 o nájme pozemku , kde je účel nájmu ,, Rekonštrukcia záchytnej nádrže na protipožiarnu,, ,ďalej Zmluva č.202/2013 zo dňa 01.03.2013, kde predmetom zmluvy je zabezpečenie odborných činností v oblasti lesníctva, poľnohospodárstva a kontroly výkonu prác tretích osôb a iné .

Napriek tomu, že neboli zistené žiadne závažné pochybenia pri vykonaní kontroly navrhujem a doporučujem, nakoľko SMM obhospodaruje, spravuje značný rozsah mestského majetku, ktorého náklady na správu prevádzku predstavujú približne 1/3 vlastných príjmov mestského rozpočtu skvalitniť systém vnútornej kontroly pri objednávaní, zadávaní a preberaní objednávaných prác. Naďalej podrobne vykazovať a dokladovať dotácie zo strany mesta v celom poskytovanom objeme. Tiež navrhujem aby došlé faktúry za vykonané práce boli transparentnejšie, teda jednoznačne s označením, kde presne v akej lokalite práce boli vykonané. Vzhľadom na závery protokoly NKU je súčasný stav nastavenia správy mestského majetku cez spoločnosť SMM dlhodobo neudržateľný z uvedeného dôvodu navrhujem externý audit vrátane návrhu na opatrenia k optimalizácií činnosti subjektu SMM.

**Označenie zákonov a všeobecne záväzných prepisov, ktoré sa porušili:**

Neboli zistené závažné porušenia.

**Dátum vyhotovenia správy**: dňa 19.11.2018

Hlavný kontrolór : Ing. Gejza Liska.......................................

Za kontrolovaný subjekt správu prevzali:

Prednostka mestského úradu Skalica JUDr. Terez Lang dňa.....................................................

Riaditeľ a súčasne konateľ SPRÁVY MESTSKÉHO MAJETKU, s.r.o., Skalica

Ing. Ľudovít Bránecký : dňa ..............................................